Ähtäri pargi isailves Mauku (1992-2003) hoolitses hästi nii emailveste kui järelsoo kasvatamise eest. Tema valitses 3 emast: 1992. aastal sündinud õdesid Viirut ja Vinkut ning 1994. aastal sündinut Kisut. 2001. a varakevadel toodi parki Rootsist 2-aastane isailves Orvar, kellelt sai 2002. a mai lõpus Vinku 2 ja Viiru 3 poega. Vinku pesa oli eemal nähtavast alast, kuid Viiru poegi jälgiti vabalt ema külje all lamamas ning juunist alates emaga ringi liikumas. Ilvesepoegi sündis ka järgmisel aastal.